**สารบัญ**

**เรื่อง หน้า**

คำนำ ก

๑. หลักการและเหตุผล....................................................................................................................... ๑

๒. วัตถุประสงค์.................................................................................................................................. ๒

๓. เป้าหมาย.......................................................................................................................................... ๒

๔. ประโยชน์ของแผน........................................................................................................................... ๒

๕. วิสัยทัศน์........................................................................................................................................... 2

๖. พันธกิจ............................................................................................................................................. 2

๗. ยุทธศาสตร์..................................................................................................................................... 3

**แผนปฏิบัติการป้องกันและปราบปรามทุจริต 4 ปี**

**(พ.ศ.2557 – ๒๕60)**

**เทศบาลตำบลไม้เรียง**

**อำเภอฉวาง จังหวัดนครศรีธรรมราช**

**งานธุรการ**

**สำนักปลัดเทศบาล**

**โทร.๐-๗๕๖๗-๑๒๖๓-๔**

**แผนปฏิบัติการป้องกันและปราบปรามการทุจริตเทศบาลตำบลไม้เรียง**

**(ประจำปีงบประมาณ พ.ศ.๒๕๕๗ – ๒๕60)**

**อำเภอฉวาง จังหวัดนครศรีธรรมราช**

**\*\*\*\*\*\*\*\*\*\*\***

**๑. หลักการและเหตุผล**

๑.๑ ตามมติคณะรัฐมนตรีได้มีมติเห็นชอบตามข้อเสนอของคณะกรรมการป้องกันและปราบปรามการทุจริตแห่งชาติ (ป.ป.ช.) ให้หน่วยงานภาครัฐนำแนวทางและมาตรการตามยุทธศาสตร์ชาติว่าด้วยการป้องกันและปราบปรามการทุจริตแปลงไปสู่การปฏิบัติ และคณะกรรมการขับเคลื่อนยุทธศาสตร์ชาติว่าด้วยการป้องกันและปราบปรามการทุจริตภาครัฐ โดยกำหนดให้หน่วยงานภาครัฐทุกหน่วยงาน จัดทำแผนปฏิบัติการว่าด้วยการป้องกันและปราบปรามการทุจริตภาครัฐ

 ๑.๒ ตามแนวทางคณะรักษาความสงบแห่งชาติ หรือคสช. ตามคำสั่งคณะรักษาความสงบแห่งชาติ ที่ 67/2557 เรื่อง มาตรการป้องกันและแก้ไขปัญหาการทุจริตประพฤติมิชอบ ได้กำหนดให้ทุกส่วนราชการและหน่วยงานของรัฐ กำหนดมาตรการหรือแนวทางการป้องกันและแก้ไขปัญหาการทุจริตประพฤติมิชอบในส่วนราชการและหน่วยงานของรัฐ โดยมุ่งเน้นการสร้างธรรมาภิบาลในการบริหารงาน และส่งเสริมการมีส่วนร่วมจากทุกภาคส่วนในการตรวจสอบ เฝ้าระวัง เพื่อสกัดกั้นเพื่อมิให้เกิดการทุจริตได้ ประกอบกับนโยบาย พลเอกประยุทธ์ จันทรโอชา นายกรัฐมนตรี ได้แถลงนโยบายของรัฐบาลต่อสภานิติบัญญัติแห่งชาติ เมื่อวันที่ ๑๒ กันยายน ๒๕๕๗ ก็ได้กำหนดให้มีการบริหารราชการแผ่นดินที่มีธรรมาภิบาลและการป้องกันปราบปรามทุจริตและประพฤติมิชอบในภาครัฐ เป็นนโยบายสำคัญของรัฐบาล

 ๑.๓ ตามพระราชกฤษฎีกาว่า ด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 2 การบริหารราชการเพื่อให้เกิดประโยชน์สุขของประชาชน มาตรา 8 (2) การปฏิบัติภารกิจของส่วนราชการต้องเป็นไปโดยซื่อสัตย์ สุจริต สามารถตรวจสอบได้ และมุ่งให้เกิดประโยชน์สุขแก่ประชาชนทั้งในระดับประเทศและท้องถิ่น

1.4 ตามประมวลจริยธรรมของข้าราชการของเทศบาลตำบลไม้เรียง จังหวัดนครศรีธรรมราช พ.ศ. 2552 ได้กำหนดแนวทางให้พนักงานเทศบาลตำบลไม้เรียงยึดถือและปฏิบัติ เพื่อให้การปฏิบัติงานเป็นไปอย่างบริสุทธิ์ ยุติธรรม อันส่งผลให้การปฏิบัติงานเป็นไปอย่างมีประสิทธิภาพและประสิทธิ และเกิดประโยชน์สูงสุดแก่ประชาชน

 จากหลักการและเหตุผลดังกล่าวเทศบาลตำบลไม้เรียงจึงได้จัดทำแผนปฏิบัติการป้องกันและปราบปรามการทุจริตเทศบาลตำบลไม้เรียง(ประจำปีงบประมาณ พ.ศ.๒๕๕๗ – ๒๕60) ขึ้น

**- ๒ -**

**๒. วัตถุประสงค์**

๒.๑ เพื่อใช้เป็นกรอบและแนวทางในการขับเคลื่อนมาตรการป้องกันและปราบปรามการทุจริตของเทศบาลตำบลไม้เรียง

 ๒.๒ เพื่อส่งเสริม/เสริมสร้างให้บุคลากรของเทศบาลไม้เรียง ปฏิบัติราชการโดยยึดหลัก ธรรมาภิบาล มาตรฐานทางคุณธรรม จริยธรรม และการบริหารกิจการบ้านเมืองที่ดี

 ๒.๓ เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบการทุจริตประพฤติมิชอบในภาครัฐ เสริมสร้างและพัฒนาเครือข่ายในการติดตามและตรวจสอบการทุจริตและประพฤติมิชอบในภาครัฐให้มีความเข้มแข็ง

 2.4 เพื่อให้มีระบบ และกลไกในการป้องกันและตรวจสอบมิให้เกิดการทุจริต หรือการปฏิบัติหน้าที่โดยมิชอบในการปฏิบัติราชการของเทศบาลตำบลไม้เรียง

 2.5 เพื่อให้ทุกภาคส่วนรู้เท่าทัน ร่วมคิดป้องกันการทุจริต โดยมีการพัฒนาศักยภาพและคุณธรรมจริยธรรมของบุคลากรด้านการป้องกันและปราบปรามการทุจริตอย่างทั่วถึง

 **๓. เป้าหมาย**

บุคลากรเทศบาลตำบลไม้เรียง มีจิตสำนึกในเรื่องของความซื่อสัตย์ สุจริต โปร่งใส เป็นธรรม และเทศบาลตำบลไม้เรียงมีระบบการปฏิบัติงานที่สามารถป้องกันปัญหาเกี่ยวกับการทุจริตและประพฤติมิชอบของข้าราชการ อันส่งผลให้การปฏิบัติราชการเป็นไปอย่างมีประสิทธิภาพและประสิทธิผล และประชาชนได้รับประโยชน์สูงสุด

**๔. ประโยชน์ของแผน**

 4.1 บุคลากรของเทศบาลตำบลไม้เรียง มีจิตสำนึกในการปฏิบัติงานเพื่อประชาชน โดยยึดถือความซื่อสัตย์ สุจริต ปฏิบัติงานด้วยความโปร่งใส

 4.2 ประชาชนมีจิตสำนึกในการเห็นประโยชน์ของชุมชนและเฝ้าาระวังการทุจริตของเทศบาลตำบลไม้เรียง

 4.3 มีระบบการควบคุมและตรวจสอบการปฏิบัติงาน เพื่อให้งานมีประสิทธิภาพและลดโอกาสในการกระทำการทุจริตและประพฤติมิชอบ

**5. วิสัยทัศน์**

 “เทศบาลตำบลไม้เรียง ปลอดการทุจริต ประชาชนไว้วางใจ ”

 **6. พันธกิจ**

 6.1 เสริมสร้างจิตสำนึกและค่านิยม ในการปฏิบัติหน้าที่ ให้กับบุคลากรของเทศบาลตำบลไม้เรียง

 6.2 บูรณาการทุกภาคส่วนเพื่อเสริมสร้าง และพัฒนาเครือข่ายด้านการป้องกันและปราบปรามการทุจริตของเทศบาลตำบลไม้เรียง

**- 3 -**

 6.3 ส่งเสริมบทบาทภาคประชาชนให้เข้ามามีส่วนร่วมในการป้องกันและปราบปรามการทุจริต

 6.4 สร้างกลไกและพัฒนาระบบการตรวจสอบ ถ่วงดุลการใช้อำนาจของเจ้าหน้าที่ของเทศบาลตำบลไม้เรียง ให้มีความเข้มแข็งและมีประสิทธิภาพ

 6.5 ส่งเสริม สนับสนุนการจัดการองค์ความรู้ด้านการป้องกันและปราบปรามการทุจริตของเทศบาลตำบลไม้เรียงอย่างจริงจังและต่อเนื่อง

**7. ยุทธศาสตร์แผนปฏิบัติการป้องกันและปราบปรามการทุจริต 4 ปี (พ.ศ. 2557 – 2560)**

 เทศบาลตำบลไม้เรียง โดยคณะกรรมการจัดทำแผนปฏิบัติการป้องกันและปราบปรามการทุจริต ๔ ปี (พ.ศ. 2557 – 2560) ได้กำหนดยุทธศาสตร์ในการป้องกันและปราบปรามการทุจริต จำนวน 4 ยุทธศาสตร์ ดังนี้

 **7.1 ยุทธศาสตร์ที่ 1 เสริมสร้างจิตสำนึก ค่านิยม ให้หน่วยงานบริหารงานตามหลัก ธรรมาภิบาล**

 **1) วัตถุประสงค์**

เพื่อส่งเสริม เสริมสร้างจิตสำนึกและค่านิยม ให้ทุกหน่วยงานของเทศบาลตำบลไม้เรียงบริหารงานตามหลักธรรมาภิบาล โดยมีทัศนคติ วิสัยทัศน์ ในการร่วมกันแก้ไขและรับผิดชอบต่อปัญหาการทุจริตและประพฤติมิชอบของเทศบาลตำบลไม้เรียง รวมทั้งการรณรงค์ เผยแพร่ ประชาสัมพันธ์ ให้ทุกหน่วยงานมีวินัยเคารพกฎหมาย กฎ และระเบียบ ที่จะเป็นกลไกในการแก้ไขปัญหา การพัฒนา ตลอดจน เป็นการวางรากฐานในการป้องกันและปราบปรามการทุจริตของเทศบาลตำบลไม้เรียงได้อย่างมีประสิทธิภาพ

 **2) มาตรการ/แนวทางดำเนินการ**

 **2.1 ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง**

 2.1.1 เสริมสร้างความรู้ความเข้าใจแก่ผู้บริหาร เจ้าหน้าที่และประชาชน ให้ปฏิบัติงานและดำเนินชีวิตตามหลักปรัชญาเศรษฐกิจพอเพียง

 2.1.2 ประยุกต์การนำหลักปรัชญาเศรษฐกิจพอเพียงมาใช้ให้เกิดมรรคผลในทางปฏิบัติ

 2.1.3 ส่งเสริมการเรียนรู้หรือการฝึกอบรมเกี่ยวกับการใช้หลักปรัชญาเศรษฐกิจพอเพียงแก่ทุกหน่วยงาน

 **2.2 ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล**

 2.2.1 ส่งเสริมให้เจ้าหน้าที่ของเทศบาลตำบลไม้เรียงมีความรู้ ความเข้าใจ รวมทั้งมีการฝึกอบรมเพื่อให้ปฏิบัติงานตามหลักธรรมาภิบาล

 2.2.2 ส่งเสริมให้เจ้าหน้าที่ของเทศบาลตำบลไม้เรียงได้ประพฤติปฏิบัติตนตามมาตรฐานทางคุณธรรมและจริยธรรม

**- 4 -**

 2.2.3 ควบคุม กำกับ ดูแล การปฏิบัติงาน การประพฤติปฏิบัติตนของเจ้าหน้าที่ของเทศบาลตำบลไม้เรียงให้เป็นไปตามหลักธรรมาภิบาลและมาตรฐานทางคุณธรรมและจริยธรรม

 **2.3 ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริตโดยให้ยึดถือเป็นค่านิยมกระแสหลักของชาติ**

 2.3.1 ส่งเสริมการสร้างแรงจูงใจให้เจ้าหน้าที่ของเทศบาลตำบลไม้เรียงปฏิบัติหน้าที่ราชการด้วยความซื่อสัตย์ สุจริต เสียสละเพื่อประโยชน์ส่วนรวม

 2.3.2 รณรงค์ เผยแพร่ ประชาสัมพันธ์ ให้สังคมมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมาและจริยธรรม

 2.3.3 ส่งเสริม เชิดชู หน่วยงานหรือบุคคลที่มีผลงานดีเด่นด้านการป้องกันและปราบปรามการทุจริตของเทศบาลตำบลไม้เรียง

 2.3.4 ส่งเสริม สนับสนุน ให้ทุกหน่วยงานร่วมกันสร้างค่านิยมในการป้องกันและปราบปรามการทุจริตของเทศบาลตำบลไม้เรียง

 **7.2 ยุทธศาสตร์ที่ 2 บูรณาการหน่วยงานทุกภาคส่วน ในการป้องกันและปราบปรามการทุจริตภาครัฐ**

 **1) วัตถุประสงค์**

เพื่อประสานความร่วมมือระหว่างหน่วยงานของเทศบาลตำบลไม้เรียงในการป้องกันและแก้ไขปัญหาการทุจริตและประพฤติมิชอบ ส่งเสริมบทบาทและการมีส่วนร่วมของภาคประชาชนในการติดตาม ตรวจสอบการทุจริตหรือประพฤติมิชอบในเทศบาลตำบลไม้เรียง เสริมสร้างและพัฒนาเครือข่ายภาคประชาชนให้เป็นกลไกในการตรวจสอบ ถ่วงดุล รวมถึงการสร้างหลักประกันความปลอดภัยในการแจ้งข้อมูลหรือเบาะแสในการป้องกันและปราบปรามการทุจริต

 **2) มาตรการ/แนวทางดำเนินการ**

 **2.1 บูรณาการระหว่างหน่วยงานภายในเทศบาลตำบลไม้เรียงกับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ**

 2.1.1 ประสานความร่วมมือทางด้านข้อมูลและการปฏิบัติงานระหว่างเทศบาลตำบลไม้เรียงกับองค์กรทุกภาคส่วน

 2.1.2 ส่งเสริม สนับสนุนให้มีระบบอินเทอร์เน็ตเพื่อทำการเผยแพร่ ประชาสัมพันธ์ในการป้องกันและปราบปรามการทุจริตในเทศบาลตำบลไม้เรียง โดยให้มีเว็บบอร์ดเพื่อติดต่อสื่อสารระหว่างกัน

 **2.2 ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในเทศบาลตำบลไม้เรียง**

 2.2.1 เสริมสร้างกระบวนการเรียนรู้เพื่อภาคประชาชนมีความตื่นตัวต่อสภาพปัญหาการทุจริตและประพฤติมิชอบในเทศบาลตำบลไม้เรียง

 2.2.2 ส่งเสริมและพัฒนาช่องทางในการรับแจ้งข้อมูลหรือเบาะแส ให้มีความสะดวกหลากหลาย รวมทั้งสร้างหลักประกันความปลอดภัยในแก่บุคคล หน่วยงานหรือข้อมูลนั้น

 2.2.3 ส่งเสริมสิทธิในการรับรู้และการเข้าถึงข้อมูลข่าวสาร

**- 5 -**

 **7.3 ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตภาครัฐ**

 **1) วัตถุประสงค์**

มุ่งพัฒนาระบบและกลไกในการตรวจสอบ ควบคุม และถ่วงดุลการใช้อำนาจให้เหมาะสมชัดเจน และมีประสิทธิภาพ ส่งเสริมการกระจายอำนาจสู่ระดับกอง สร้างกลไกความร่วมมือระหว่างหน่วยงานภาครัฐกับภาคเอกชนให้มีศักยภาพในการป้องกันและปราบปรามการทุจริต ปรับปรุง แก้ไข และพัฒนาเทศบัญญัติข้อบังคับที่เอื้อประโยชน์ต่อการทุจริตหรือเป็นอุปสรรคต่อการป้องกันและปราบปรามการทุจริตให้มีประสิทธิภาพ

 **2) มาตรการ/แนวทางดำเนินการ**

 **2.1 พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ**

 2.1.1 ให้ทุกหน่วยงานในเทศบาลตำบลไม้เรียงที่มีพันธกิจด้านการป้องกันและปราบปรามการทุจริต มีโครงสร้างของหน่วยงานอัตรากำลังการบริหารงานบุคคล และงบประมาณที่เหมาะสมสอดคล้องกับภารกิจและความรับผิดชอบ

 2.1.2 ให้หน่วยงานในเทศบาลตำบลไม้เรียง สร้างระบบการตรวจสอบการบริหารราชการ โดยกำหนดให้แยกอำนาจการบริหารงานออกจากอำนาจการพิจารณาคดี เพื่อสามารถถ่วงดุลหรือยับยั้งอีกอำนาจหนึ่งได้

 2.1.3 สนับสนุนให้มีการตรวจสอบและถ่วงดุลากรใช้อำนาจระหว่างหน่วยงานของเทศบาลตำบลไม้เรียงด้วยกันเอง

 2.1.4 ให้หน่วยงานทุกหน่วยงาน ควบคุม กำกับ ติดตาม ประเมินผล การใช้อำนาจในการปฏิบัติงานด้านการป้องกันและปราบปรามการทุจริต

 **2.2 สร้างกลไกความร่วมมือระหว่างเทศบาลตำบลไม้เรียงกับภาคเอกชนให้มีศักยภาพในการป้องกันและปราบปรามการทุจริต**

 2.2.1 วางแนวทางและส่งเสริมบทบาทความร่วมมือระหว่างเทศบาลตำบลสถานกับภาคเอกชนหรือหน่วยงานตรวจสอบภายนอก ในการป้องกันและปราบปรามการทุจริต

 **7.4 ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ**

 **1) วัตถุประสงค์**

มุ่งพัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริตภาครัฐให้สัมฤทธิ์ผลได้อย่างมีประสิทธิภาพ เพื่อแก้ไขสภาพปัญหาการทุจริตให้เป็นระบบอย่างต่อเนื่อง สร้างมาตรฐานทางวิชาชีพให้สามารถร่วมมือหรือประสานการปฏิบัติกับองค์กรทุกภาคส่วน

 **2) มาตรการ/แนวทางดำเนินการ**

 **2.1 พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต**

 2.1.1 กำหนดให้เจ้าหน้าที่ของรัฐต้องรับการฝึกอบรมหลักสูตรด้านการป้องกันและปราบปรามการทุจริตทั้งในและต่างประเทศเพื่อให้มีความเชี่ยวชาญเฉพาะด้านวิชาชีพ

**คำนำ**

 การทุจริตเป็นปัญหาใหญ่ของสังคมไทยมาเป็นเวลานานแล้ว ซึ่งปัจจุบันได้มีความรุนแรงเพิ่มมากขึ้น ส่งผลกระทบร้ายแรงต่อประชาชนและประเทศชาติ การแก้ปัญหาการทุจริตจึงเป็นสิ่งที่สำคัญที่หน่วยงานในภาครัฐทุกหน่วยงานต้องดำเนินการอย่างเร่งด่วน เทศบาลตำบลไม้เรียงซึ่งเป็นหน่วยงานภาครัฐจึงมีความจำเป็นต้องเป็นองค์กรที่มีการปฏิบัติงานที่มีความโปร่งใส ยึดหลักธรรมาภิบาลในการปฏิบัติงาน บุคลากรของเทศบาลตำบลไม้เรียงต้องมีจิตสำนึก ค่านิยม ทัศนคติที่ชื่นชม ยอมรับ หลักคุณธรรม จริยธรรม ประกอบหลักการใช้กฎหมาย ระเบียบ ข้อบังคับฯ ในการบริหารหรือการปฏิบัติงาน โดยต้องให้ประชาชนเข้ามามีส่วนร่วมปฏิบัติงานหรือร่วมตรวจสอบการปฏิบัติงานของเทศบาล เพื่อให้เกิดความเชื่อมั่น และไว้วางใจศรัทธาเทศบาลตำบลไม้เรียง อันส่งผลให้การปฏิบัติราชการเป็นไปอย่างมีประสิทธิภาพสูงสุด

 เพื่อให้การดำเนินการดังกล่าว บรรลุผลได้อย่างเป็นรูปธรรม งานธุรการ สำนักปลัดเทศบาล เทศบาลตำบลไม้เรียง จึงได้จัดทำแผนปฏิบัติการป้องกันและปราบปรามการทุจริตของเทศบาลตำบลไม้เรียง ประจำปีงบประมาณ พ.ศ. 2557 – 2560 ขึ้น

งานธุรการ

สำนักปลัดเทศบาล

เทศบาลตำบลไม้เรียง

**- 6 -**

**ยุทธศาสตร์ที่ 1 เสริมสร้างจิตสำนึก ค่านิยม ให้หน่วยงานบริหารงานตามหลักธรรมาภิบาล**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี 2557** | **ปี 2558** | **ปี 2559** | **ปี 2560** |
| 1. ส่งเสริมการปฏิบัติงานและการดำเนินชีวิตตามหลักปรัชญาเศรษฐกิจพอเพียง | 1. ฝึกอบรมให้ความรู้ความเข้าใจการดำเนินชีวิตตามหลักปรัชญาเศรษฐกิจพอเพียงให้แก่บุคลากรของเทศบาลตำบลไม้เรียง | 20,000 | 20,000 | 20,000 | 20,000 |  |
| 2. ส่งเสริมให้เจ้าหน้าที่ทุกระดับได้เรียนรู้และปฏิบัติงานตามหน้าที่ด้วยหลักธรรมาภิบาล | 1. โครงการอบรมคุณธรรมจริยธรรมและความโปร่งใสในการดำเนินงานขององค์กรปกครองส่วนท้องถิ่น2. จัดทำคู่มือจริยธรรม ข้อบังคับและระเบียบที่เกี่ยวข้องประจำตัวบุคลากรทุกคน | 20,000- | 30,000- | 30,000- | 30,000- | ไม่ใช่งบประมาณ |
| 3. ส่งเสริมค่านิยมการยกย่องและเชิดชูความดี ความซื่อสัตย์สุจริต และการต่อต้านการทุจริตโดยให้ยึดถือเป็นค่านิยมกระแสหลักของชาติ | 1. โครงการคัดเลือกบุคลากรดีเด่น2. ประกวดคำขวัญ บทความ ด้านการป้องกันการทุจริต | -- | -- | -- | -- | ไม่ใช่งบประมาณไม่ใช่งบประมาณ |

**- 7 -**

**ยุทธศาสตร์ที่ 2 บูรณาการหน่วยงานทุกภาคส่วน ในการป้องกันและปราบปรามการทุจริตภาครัฐ**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี 2557** | **ปี 2558** | **ปี 2559** | **ปี 2560** |
| 1. บูรณาการระหว่างหน่วยงานภายในเทศบาลตำบลไม้เรียงกับองค์กรทุกภาคส่วนในการป้องกันและแก้ไขปัญหาการทุจริตและประพฤติมิชอบ | 1. โครงการรับฟังความคิดเห็นเวทีประชาคม2. จัดทำตู้ ปณ และเวบไซต์ แจ้งเหตุทุจริต3. จัดทำตู้รับฟังความคิดเห็นและแจ้งเหตุทุจริต ตามหมู่บ้าน4. จัดตั้งศูนย์รับเรื่องราวร้องทุกข์และศูนย์ดำรงธรรม | ---- | ---- | ---- | 6,0005,5003,000- |  |
| 2. ส่งเสริมการมีส่วนร่วมของภาคประชาชนในการติดตาม ตรวจสอบ การทุจริตหรือประพฤติมิชอบในเทศบาลตำบลไม้เรียง | 1. จัดตั้งเครือข่ายการป้องกันและเฝ้าระวังการทุจริตระหว่างชุมชนและเทศบาลตำบลไม้เรียง2. จัดกิจกรรมรณรงค์ต้านการทุจริต3. แต่งตั้งประชาชนร่วมเป็นคณะกรรมการในการดำเนินการต่าง ๆ ของเทศบาลตำบลไม้เรียง4. ฝึกอบรมให้ความรู้ในการตรวจสอบและแจ้งข่าวการทุจริตแก่ประชาชน | ---- | ---- | ---- | ---- |  |

**- 8 -**

**ยุทธศาสตร์ที่ 3 เสริมสร้างความเข้มแข็งในการป้องกันและปราบปรามการทุจริตภาครัฐ**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี 2557** | **ปี 2558** | **ปี 2559** | **ปี 2560** |
| 1. พัฒนาระบบในการตรวจสอบ ควบคุม และถ่วงดุลการใช้อำนาจให้เหมาะสม ชัดเจน และมีประสิทธิภาพ | 1. จัดกิจกรรมตรวจสอบติดตามประเมินผลการควบคุมภายใน2. จัดกิจกรรมลดความเสี่ยงในการจัดซื้อจัดจ้าง3. จัดทำกิจกรรมเผยแพร่ข้อมูลข่าวสาร ราคากลาง ทางประกาศและเวบโซต์4. จัดทำแผนการจัดซื้อจัดจ้าง แผนการใช้จ่ายเงิน และเผยแพร่ให้ประชาชนทราบ | ---- | ---- | ---- | ---- |  |
| สร้างกลไกความร่วมมือระหว่างเทศบาลตำบลไม้เรียงกับภาคเอกชนให้มีศักยภาพในการป้องกันและปราบปรามการทุจริต | 1. จัดตั้งศูนย์ข้อมูลข่าวสาร2. จัดโครงการการเทศบาลพบประชาชน | -10,000 | -10,000 | -10,000 | -10,000 |  |

**- 9 -**

**ตารางที่ 4 ยุทธศาสตร์ที่ 4 พัฒนาศักยภาพเจ้าหน้าที่ของรัฐ ในการป้องกันและปราบปรามการทุจริตภาครัฐ**

|  |  |  |  |
| --- | --- | --- | --- |
| **มาตรการ/แนวทางดำเนินการ** | **โครงการ/กิจกรรม** | **ปีงบประมาณ** | **หมายเหตุ** |
| **ปี 2557** | **ปี 2558** | **ปี 2559** | **ปี 2560** |
| พัฒนาสมรรถนะและขีดความสามารถเจ้าหน้าที่ของรัฐในการป้องกันและปราบปรามการทุจริต | 1. จัดส่งเจ้าหน้าที่ของเทศบาลตำบลไม้เรียงเข้าอบรมหลักสูตรการป้องกันและปราบปรามการทุจริต2. จัดทำศูนย์ข้อมูลความรู้กลางด้านการป้องกันและปราบปรามการการทุจริต | 20,000- | 20,000- | 20,000- | 20,000- |  |